CELEX: 62017TN0191
Language: mt
Date: 2017-03-27 00:00:00
Title: Kawża T-191/17: Rikors ippreżentat fis-27 ta’ Marzu 2017 – Boehringer Ingelheim International vs Il-Kummissjoni

6.6.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 178/27
            
         Rikors ippreżentat fis-27 ta’ Marzu 2017 – Boehringer Ingelheim International vs Il-Kummissjoni
   (Kawża T-191/17)
   (2017/C 178/40)
   Lingwa tal-kawża: l-Ingliż
   
      Partijiet
   
   
      Rikorrenti: Boehringer Ingelheim International GmbH (Ingelheim am Rhein, il-Ġermanja) (rappreżentant: C. Schoonderbeek, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni ta’ Implimentazzjoni C(2017)379 (final) tal-Kummissjoni tad-19 ta’ Jannar 2017;
            
         
               —
            
            
               tiddikjara li l-effetti ta’ din d-deċiżjoni ta’ implimentazzjoni tal-Kummissjoni għandhom jibqgħu fis-seħħ sakemm tiġi adottata deċiżjoni ġdida mill-Kummissjoni;
            
         
               —
            
            
               tikkundanna lill-Kummissjoni għall-ispejjeż tagħha stess u għal dawk tar-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq il-fatt li d-deċiżjoni tal-Kummissjoni tad-19 ta’ Jannar 2017 tikkostitwixxi ksur tal-Artikolu 12(1) tar-Regolament (KE) Nru 726/2004, moqri flimkien mal-Artikolu 11 tad-Direttiva 2001/83/KE u mal-avviż lill-applikanti.
            
         
               2.
            
            
               It-tieni motiv ibbażat fuq il-fatt li d-deċiżjoni tal-Kummissjoni tad-19 ta’ Jannar 2017 tmur kontra l-applikazzjoni tad-dispożizzjonijiet u tal-linji gwida rilevanti u l-prassi regolatorja f’każijiet oħra u tikkostitwixxi għalhekk ksur tal-prinċipji ta’ ugwaljanza fit-trattament u ta’ nondiskriminazzjoni u twassal għal distorsjoni tal-kompetizzjoni.